Kalendar događanja Dubrovnika

IZLOŽBA LUKŠE PEKA „53- PEDESETTROJICA“
2024-10-23 20:30 - 21:30 (Europe/Zagreb) | Galerija Dulčić Masle Pulitika, Držićeva poljana 1, DUBROVNIK, Dubrovačko - neretvanska županija, 20000, Croatia (Local Name: Hrvatska)
IZLOŽBA LUKŠE PEKA „53- PEDESETTROJICA“
Mjesto održavanja: Galerija Dulčić Masle Pulitika
Organizacija: Umjetnička galerija Dubrovnik
Vrijeme održavanja: 23.10.2024. u 20:30 sati
Vrijeme trajanja: 23.10. – 24.11.2024.
Detalji:
Akademski slikar Lukša Peko rođen je 24. travnja 1941. godine u Dubrovniku. Osnovnu i srednju školu završio je u rodnom gradu. Akademiju likovnih umjetnosti upisao je 1961. godine, te diplomirao 1965. godine u klasi O. Postružnika i D. Tiljka. Postdiplomski studij na grafičkoj specijalki ALU Zagreb dovršio je nakon studija 1966.-1968. godine u klasi Marijana Detonija. Živi i radi u Dubrovniku.
Grafička mapa “53- PEDESETTROJICA” u nakladi od 16 primjeraka sadržava ukupno 38 listova papira formata 48×38 cm od čega su 32 lista grafike u tehnici suha igla* 6 listova su tekstovi: naslovni list, 1 list – umjesto predgovora – Milan Milišić – pjesma Stihovi za pomirenje’, 2 lista su pogovor Marina Ivanovića, te na 1 listu biografija Lukše Peka i impresumom s ostalim tehničkim podacima.
Papir na kojem su otisnute grafike je Fabriano “Tiepolo” 280 gr/ m². Grafike ‘suha igla’ su na cinčanim pločama vel. 40×30 cm. Boja na grafikama je “gris de payne” robne marke Charbonel. Sve grafike je ručno otisnuo sam autor u svom atelieru, a svaka grafika je otisnuta u 16 primjeraka s oznakom 1-16. Papir na kojem su tiskani tekstovi je Fabriano 5 300 gr/m² Tisak je izveo Nik Trade d.o.o. iz Dubrovnika. Ovitak od ljepenke i knjigovežačkog platna napravila je tiskara ALFA – 2 iz Dubrovnika.
